Kaos (film)

Kaos er en italiensk film fra 1984 regissert av brødrene Vittorio og Paolo Taviani. Filmen er basert på fem noveller av Luigi Pirandello og handlingen er lagt til Sicilia på 1800-tallet, hvor Pirandello vokste opp.

Filmen er delt inn i de fire episodene L’altro figlio (Den andre sønnen), Mal di luna (Månesyken), La giara (Krukken) og Requiem (Sjelemesse) og epilogen Colloquio con la madre (Samtale med mor).

Filmen har vunnet flere priser, blant annet beste manus og beste produsent under den italienske filmprisutdelingen David di Donatello i 1985. Den ble nominert til Amandaprisen 1986 i klassen beste utenlandske spillefilm importert for visning på norske kinoer.

Handlingsreferat 
Filmen skildrer fire noveller fra Pirandellos 15-binds serie «Novelle per un anno» og handlingen er lagt til fødestedet hans på 1800-tallet. En ravn blir i innledningen vist å få en bjelle rundt halsen fra en lokalbefolkning. Denne ravnen fører seerne fra den ene historien til den neste. Hver av historiene er omtrent 40 minutter lange.

 L’altro figlio (Den andre sønnen) handler om en mor, hvis to sønner har emigrert til USA. Moren har ikke hørt noe fra sønnene etter at de reiste (for 14 år siden) men hun favoriserer dem fremdeles, fremfor en tredje sønn som har blitt igjen hos moren sin og forsøker å hjelpe og glede moren sin. Årsaken til at hun fullstendig avviste denne sønnen blir forklart i tilbakeblikk til hendelser som fant sted i år 1860.
 Mal di luna (Månesyke) Tre uker etter deres bryllupsreise, oppdager Sidora at under fullmånen tilbringer ektemannen Batà natten ved å hyler utendørs som en varulv. Batà forsøker å redde ekteskapet deres ved å tillate henne å la den kjekke Saro tilbringe fullmåne-nettene på eiendommen deres for å beskytte Sidora.
 La giara (Krukken) I denne komiske delen bestiller en føydal utleier (spilt av Don Lollò) en veldig stor krukke til å ha olivenolje i. Men den nye krukken går i stykker nesten umiddelbart, under veldig mystiske omstendigheter. Den store «krukke-fikseren» Zi' Dima, kjent for å bruke et spesielt liv med hemmelige ingredienser, blir sendt for å reparere krukken. Men Zi' Dima klarer å fikse krukken, men blir fanget inni krukken selv. Don Lollò nekter deretter å ødelegge krukken igjen, for å la Zi' Dima slippe ut.
 I Requiem forsøker bønder fra en avsidesliggende landsby, på eiendommer som eies av en baron, ønsker mulighet til å begrave døde familier lokalt i stedet for i nærmeste større by - som ligger over en dags fottur unna. Men baronen nekter dem disse rettighetene, og carabinieri eskorterer bøndene tilbake til landsbyen deres. I tillegg hadde bøndene allerede begynt å bygge en kirkegård, men denne kirken blir ødelagt.
 En 20-minutters epilog, Colloquio con la madre (samtale med en mor) beskriver Pirandellos fiktive besøk hjemme, mange år etter at moren hans døde. Han ber moren sin om å gjenfortelle historien om en tur til Malta han var med på som barn for å besøke faren sin.

Skuespillere 
 Margarita Lozano - Mariagrazia (L'altro figlio)
 Claudio Bigagli - Batà (Mal di luna)
 Enrica Maria Modugno - Sidora (Mal di luna)
 Franco Franchi -  Zi' Dima (La giara)
 Ciccio Ingrassia -  Don Lollò (La giara)
 Biagio Barone - Salvatore (Requiem)
 Omero Antonutti - Luigi Pirandello (Colloquio con la madre)
 Regina Bianchi - Pirandello's mother (Colloquio con la madre)
 Massimo Bonetti - Saro (Mal di luna og Colloquio con la madre)

Referanser

Eksterne lenker 
 

Italienske dramafilmer
Filmer fra 1984